לטיסיה בק

לטיסיה בק (נולדה ב-5 בפברואר 1992) היא שחקנית גולף ישראלית.

ביוגרפיה

בק נולדה באנטוורפן, שבבלגיה, ובגיל שש עלתה לישראל עם הוריה (בשנת 1998). בשל חיבתם של הוריה למשחק הגולף הקימו את ביתם בקיסריה, שם נמצא מועדון הגולף קיסריה, אחד משני מועדוני הגולף היחידים בישראל. בשנת 2004 זכתה באליפות ישראל הפתוחה לנשים בקטגוריית הבוגרות, כשהייתה בת 12 בלבד. גם בשנה שלאחריה זכתה באליפות. כשהייתה בת 14 עברה ללמוד באקדמיית IMG  בפלורידה שבארצות הברית למשך ארבע שנים. בשנת 2007 השתתפה באליפות בקטגוריית הגברים, והגיעה למקום החמישי. באותה שנה השתתפה בתחרות המאסטרס האירופי לנוער עד גיל 16 שהתקיימה בצרפת, והגיעה למקום השמיני. 

בשנת 2008 נבחרה בק לאחת מחמשת ספורטאי העשור, כחלק מחגיגות ה-60 למדינת ישראל. איתה ברשימה נבחרו אברהם גרנט, פיני גרשון, יוסי בניון ושחקנית הכדורת דשא לעיוורים רחל בוכניק

בשנת 2010, לאחר שסיימה את לימודיה באקדמיית IMG, קיבלה מלגה והחלה לייצג את נבחרת הגולף של אוניברסיטת דיוק בצפון קרולינה. בשנתה הראשונה במכללה זכתה בתואר רוקי השנה של ה-ACC, האזור שבו משחקת המכללה במסגרת ליגת המכללות האמריקנית, NCAA.

בגיל 18 גויסה לצה"ל על תקן ספורטאית עילוי, כשבכך התאפשר לה להמשיך בלימודיה בארצות הברית.

שיא נוסף בקריירה הגיע באוגוסט 2011, כאשר העפילה לראשונה לאליפות קנדה הפתוחה, טורניר מסדר הגודל השני בחשיבותו בסבב הגולף העולמי לנשים, ה-LPGA. ב-2014 רשמה את הישג השיא שלה כאשר נכנסה לסבב הגולף העולמי לנשים.

בשנת 2016, ייצגה את ישראל באולימפיאדת ריו לאחר שדורגה במקום ה-42 בעולם.

קישורים חיצוניים

הערות שוליים 

ספורטאיות אולימפיות ישראליות
אלופות המכביה
משתתפות ישראליות באולימפיאדת ריו דה ז'ניירו (2016)
שחקניות גולף ישראליות
ישראליות ילידות בלגיה
ישראלים ילידי בלגיה
שחקניות גולף אולימפיות
מהגרים מישראל לארצות הברית
ישראליות שנולדו ב-1992
ישראלים שנולדו ב-1992